Գայանե Բարսեղյան

Գայանե Արարատի Բարսեղյան (ապրիլի 2, 1949(1949-04-02), Վաղարշապատ, Հայկական ԽՍՀ, ԽՍՀՄ), հայ օպերային երգչուհի, բեմադրիչ-ռեժիսոր։


== Կենսագրություն ==
Գայանե Բարսեղյանը ծնվել է Էջմիածինում, արվեստագետների ընտանիքում։ Հայրը՝ Արարատ Բարսեղյան (1913-1987), 
դրամատուրգ, թատերագետ, դերասան, ԽՍՀՄ գրողների միության անդամ, մայրը՝ Իդա Մկրտչյան (1914-1997), դերասանուհի, ՀԽՍՀ վաստակավոր արտիստ։
Ավարտել է Երևանի Կոմիտասի անվան պետական կոնսերվատորիայի վոկալ բաժինը՝ Գոհար Գասպարյանի դասարանը և Ռուսաստանի թատերական արվեստի ինստիտուտ (Մոսկվայի ԳԻՏԻՍ-ի)՝ Երաժշտական թատրոնի ֆակուլտետի, երաժշտական թատրոնի ռեժիսուրա բաժինը։
Երկար տարիներ աշխատել է Ա. Սպենդիարյանի անվան օպերայի և բալետի ազգային ակադեմիական թատրոնում, որպես առաչնատար երգչուհի, բեմադրիչ-ռեժիսոր, փոխտնօրեն։
Հանդիսացել է «Թեքեյան մշակութային միության» արվեստի բաժնի տնօրեն,«Արտասահմանյան Երկրների Հետ Մշակույթային  Համագործակցության Հայկական Ընկերության» հասարակական կազմակերպության «Հայաստան-ԱՄՆ» և «Հայաստան-Շվեդիա», բարեկամական խմբերի՝ անդամ։
Ներկայացումներ է բեմադրել Ա.Սպենդիարյանի անվան օպերայի և բալետի ազգային ակադեմիական թատրոնում , Հակոբ Պարոնյանի անվան երաժշտական կոմեդիայի պետական թատրոնում, նկարահանվել է ֆիլմերում։


== Ստեղծագործական գործունեություն ==
1980-90 թթ․-ականներին, հայաստանյան մշակութային կյանքում հնչեղ էր օպերային երգչուհի, ռեժիսոր Գայանե Բարսեղյան անունը։                                                                                                                                                    

ԴերերգերԴոնա Աննա (Վ․Ա․Մոցարտ՝ «Դոն Ժուան»)
Նեդդա (Ռ․Լեոնկավալո՝ «Պայացներ»)
Նատո (Ս.Ջրբաշյան՝ «Գիքորը»)
Ոսկի աքլորիկ (Ն․Ռիմսկի-Կորսակով՝ «Ոսկի աքլորիկը»)1994-99 թթ.օպերային թատրոնի փոխտնօրեն աշխատած տարիներին, Գայանե Բարսեղյանն աշխատել է մեծանուն երգչուհի՝ Գոհար Գասպարյանի հետ։ Գայանե Բարսեղյանին վստահվել են նորաբաց Միքայել Թավրիզյանի (Հայելապատ սրաh) անվան կամերային դահլիճի, տնօրենի և բեմադրիչ-ռեժիսորի պաշտոնները։ Ա.Սպենդիարյանի անվան օպերայի և բալետի ազգային ակադեմիական թատրոնի կազմում մասնակցել է բազմաթիվ հյուրախաղերի՝ Եվրոպայի, ԱՄՆ-ի, Միջին Արևելքի բազմաթիվ քաղաքներում։ Ներկայացումներ է բեմադրել Ա.Սպենդիարյանի անվան օպերայի և բալետի ազգային ակադեմիական թատրոնում՝ Մ․Թարիվերդիևի՝ «Սպասում», Ջ․Կ․ Մենոտտի՝ «Հեռախոսը», Յ․Ս․ Բախի՝ «Սուրճի կանտատը», Դ․Շոստակովիչի՝ Ռայոկը», նաև բազմաթիվ համերգներ։ Հակոբ Պարոնյանի անվան երաժշտական կոմեդիայի պետական թատրոնում բեմադրել է՝ Ա․Այվազյան-Գ․Երիցյանի «Ուշ լինի-նուշ լինի», Ա․Բարսեղյանի «Արցախ, իմ սեր»,«Պըլը Պուղի» երաժշտական կոմեդիաները։
Գայանե Բարսեղյանի գործունեությունն արժանացել է բազմաթիվ հանրաճանաչ արվետագետերի և քաղաքական գործիչների բարձր գնահատականին․       


== Ստեղծագործական գործունեությունը ԱՄՆ-ում ==
2000 թ․ մեկնել է Ամերիկայի Միացյալ Նահանգներ։ Հիմնվել և գործունեություն է ծավալել Գլենդելում՝ ապրելով բուռն ստեղծագործական ու հասարակական կյանքով։ Կազմակերպել է բազմաթիվ համերգներ և հյուրախաղեր,  այդ թվում՝ մեծն մաեստրո խմբավար՝ Հովհաննես Չեքիջյանի, համաշխարհային օպերային աստղ՝ Բարսեղ Թումանյանի համերգները նաև՝ Հակոբ Պարոնյանի անվան երաժշտական կոմեդիայի պետական թատրոնի հյուրախաղերը։ Հայ-ամերիկյան երաժշտա-թատերական միության փոխնախագահն է, «HYASA CENTER» կենտրոնի երաժշտա - թատերական բաժնի ղեկավարը։ Հանդիսանում է Գլենդելի «AABC TV» հեռուստաալիքի «NARCISSUS TV» հաղորդաշարի հեղինակ և վարող։


== Ծանոթագրություններ ==


== Արտաքին հղումներ ==
Հանրային հեռուստաընկերություն, «Չակերտներ» Գայանե Բարսեղյան
իմ սեր» ներկայացման առաջնախաղը նվիրվում է ՀՀ անկախության 25-ամյակին(չաշխատող հղում)
Ա.Սպենդարյանի անվան Օպերայի և Բալետի ազգային ակադեմիական թատրոնի 150-ամյա պատմությունը ներկայացնող գիրք էջ 616
Владимир Ступишин․ МОЯ МИССИЯ В АРМЕНИИ. 1992-1994.Воспоминания первого посла России
«Պըլը Պուղի» հերոսական կոմեդիան վերադառնում է Պարոնյանի անվան թատրոն
«Արցախ, իմ սեր» ներկայացման առաջնախաղը նվիրվում է ՀՀ անկախության 25-ամյակին
«Արցախ, իմ սեր» ներկայացման պրեմիերայի հետաքրքիր դրվագները
«Արցախ, իմ սեր»
«Պլը Պուղի» կամ «Արցախ, իմ սեր»(չաշխատող հղում)
Gayane Barseghyan, «NARCISSUS TV»